**VYHLÁSENIE UCHÁDZAČA**

my, nižšie podpísaní oprávnení zástupcovia uvedeného uchádzača/členov skupiny dodávateľov, ktorá je uchádzačom, týmto vyhlasujeme, že sme preskúmali a prijímame bez výhrad alebo obmedzení súťažné podklady pre túto verejnú súťaž v celom rozsahu a v súlade so všetkými podmienkami v týchto SP.

Túto ponuku predkladáme **samostatne[[1]](#footnote-1)**/**ako skupina dodávateľov** <doplňte názov alebo obchodné meno uchádzača>]. Potvrdzujeme, že nie sme zapojení do prípravy žiadnej inej ponuky predkladanej v súťaži „**Oprava vozoviek v správe Národnej diaľničnej spoločnosti, a.s.**“ (či už ako člen skupiny dodávateľov alebo ako samostatný uchádzač).

Sme si plne vedomí toho, že ak ponuku predkladáme ako skupina dodávateľov, jej zloženie sa nemôže v priebehu verejného obstarávania meniť. Sme si taktiež vedomí skutočnosti, že členovia skupiny dodávateľov, ktorá je uchádzačom, zodpovedajú spoločne a nerozdielne voči verejnému obstarávateľovi, pokiaľ ide o účasť vo vyššie uvedenom postupe verejného obstarávania a o plnenie akejkoľvek Zmluvy, ktorá bude ako jeho výsledok s nami uzavretá.

Potvrdzujeme, že nie sme v žiadnom takom postavení, ktoré by nás vylučovalo z účasti na postupoch verejného obstarávania podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“), a že nie sme v konflikte záujmov alebo v žiadnom inom vzťahu s inými uchádzačmi alebo fyzickými osobami alebo právnickými osobami zúčastnenými na príprave alebo vykonávaní Zmluvy.

Potvrdzujeme, že máme k dispozícii personálne kapacity, technické prostriedky, strojové a technické zariadenia potrebné na plnenie Zmluvy.

V prípade akejkoľvek zmeny vyššie uvedených okolností budeme o tejto skutočnosti bezodkladne informovať verejného obstarávateľa v ktorejkoľvek fáze verejného obstarávania alebo plnenia Zmluvy. Záväzne vyhlasujeme, že všetky informácie obsiahnuté v tejto ponuke sú pravdivé a plne si uvedomujeme a súhlasíme, že akákoľvek nepresná alebo neúplná informácia, ktorá je v tejto ponuke poskytnutá, môže viesť k nášmu vylúčeniu z tejto verejnej súťaže a z uzavretia Zmluvy, ktorá je jej výsledkom.

V prípade, ak komisia na vyhodnotenie ponúk vyberie našu ponuku, zaväzujeme sa, že na základe žiadosti verejného obstarávateľa poskytneme písomné vyhlásenie, že sa naše postavenie vzhľadom na dôvody vylúčenia uvedené v zákone o verejnom obstarávanínezmenilo v období, ktoré uplynulo od vyhotovenia dokladov, dokumentov a iných písomností preukazujúcich splnenie podmienok účasti vo  verejnej súťaži, ktoré sme predložili spolu s formulárom na predloženie našej ponuky. Uvedomujeme si, že ak do dňa podpisu Zmluvy neposkytneme toto vyhlásenie, alebo ak sa preukáže, že údaje uvedené v ponuke sú nepravdivé, informácia o výsledku vyhodnotenia ponúk, v ktorom nám oznámi verejný obstarávateľ ako úspešnému uchádzačovi prijatie našej ponuky, môže byť vyhlásené za neplatné a byť zrušené.

**Zároveň čestne vyhlasujeme, že so všetkými dokumentmi tvoriacimi Zmluvu sme sa oboznámili, súhlasíme s ich znením v plnom rozsahu.**

 **..................................................................**

meno, priezvisko a podpis uchádzača,

jeho štatutárneho orgánu alebo člena štatutárneho orgánu alebo iného zástupcu uchádzača, ktorý je oprávnený konať v mene uchádzača v záväzkových vzťahoch

1. Nehodiace sa odstráňte [↑](#footnote-ref-1)